《上熊待制生辰二首 其二》
宋代·刘弇

往岁曾看九万飞，日边亲得好光辉。西清儤直荷为橐，左蜀宣风绣作衣。

直使声名过紫塞，剩留功业到黄扉。苍生久系为霖望，早晚追锋合北归。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。